สวัสดีค่ะ คุณ คือเป็นประจำเดือนหลังคลอดหลังจากฉีดยาคุมแบบสามเดือนตั้งแต่วันที่ 19 มิ.ย. ถึงวันที่ 21 พ.ย ซึ่งเป็นระยะเวลานานมาก แล้วมีเลือดออกมาแบบกระปิดกระปอย หลังจากเป็นประจำเดือนอยู่นั้น พอถึงกำหนดฉีดยาคุมอีกครั้งเราไม่ไปฉีดอีก เพราะกลัวเป็นประจำเดือนอีก แล้วกลับมาเป็นอีกที่วันที่ 17 ม.ค ระยะเวลา 1 อาทิตย์ เลือดออกแบบปกติ แล้วกลับมาเป็นอีก วันนี้ วันที่ 31 ม.ค แต่แบบจาง อยากถามว่าเสี่ยงที่จะเป็นมะเร็งหรือท้องมั้ย เพราะเราเคยมีเพศสัมพันธ์กับแฟนแค่ครั้งเดียวตอนช่วงหมดประจำเดือน
สวัสดีค่ะ การมีเลือดออกตั้งแต่วันที่ 19 มิ.ย. จนถึงวันที่ 21 พ.ย. โดยออกแบบกะปริดกะปรอย อาจเกิดจากผลข้างเคียงของยาฉีดคุมกำเนิดได้และหากหลังจากนั้น ได้หยุดฉีดยาคุมไปแล้ว เลือดได้หยุดไหล แล้วได้เริ่มมีเลือดออกมาอีกในวันที่ 17 ม.ค. นาน 1 สัปดาห์ แล้ววันที่ 31 ม.ค. ได้มีเลือดไหลอีก ถือว่ามีระยะห่างระหว่างรอบประจำเดือนที่สั้นกว่าปกติ ในเบื้องต้น อาจต้องลองตรวจหาการตั้งครรภ์ดูด้วย (หากได้มีเพศสัมพันธ์) หากตรวจไม่พบ ก็ อาจเกิดจากการที่รังไข่ยังไม่กลับมาทำงานเป็นปกติ เนื่องจากเพิ่งหยุดฉีดยาคุมไป แนะนำควรลองสังเกตเลือดที่ออกไปก่อน หากยังคงมาบ่อยๆ อีก ก็ควรไปพบสูติ-นรีแพทย์เพื่อตรวจหาสาเหตุอื่น เช่น มีมดลูกอักเสบ เนื้องอกมดลูก เยื่อยุโพรงมดลูกหนาตัวผิดปกติ มะเร็งปากมดลูก มีภาวะไทรอยด์ฮอร์โมนผิดปกติ เป็นต้น